CELEX: 62019CA0445
Language: hu
Date: 2020-11-24 00:00:00
Title: C-445/19. sz. ügy: A Bíróság (nagytanács) 2020. november 24-i ítélete (az Østre Landsret [Dánia] előzetes döntéshozatal iránti kérelme) – Viasat Broadcasting UK Ltd kontra TV2/Danmark A/S, Dán Királyság (Előzetes döntéshozatal – Állami támogatások – Állami műsorszolgáltató társaság – Az EUMSZ 106. cikk (2) bekezdése – Általános gazdasági érdekű szolgáltatások – A belső piaccal összeegyeztethető támogatás – Az EUMSZ 108. cikk (3) bekezdése – Bejelentés – Hiány – A támogatás kedvezményezettjével szemben azon időszak tekintetében fennálló kamatfizetési kötelezettség, amelynek során e támogatást jogellenesen nyújtották – A kamatok kiszámítása – Figyelembe veendő összegek)

2021.2.1.   
            
            
               HU
            
            
               Az Európai Unió Hivatalos Lapja
            
            
               C 35/15
            
         
      A Bíróság (nagytanács) 2020. november 24-i ítélete (az Østre Landsret [Dánia] előzetes döntéshozatal iránti kérelme) – Viasat Broadcasting UK Ltd kontra TV2/Danmark A/S, Dán Királyság
      (C-445/19. sz. ügy) (1)
      
      (Előzetes döntéshozatal - Állami támogatások - Állami műsorszolgáltató társaság - Az EUMSZ 106. cikk (2) bekezdése - Általános gazdasági érdekű szolgáltatások - A belső piaccal összeegyeztethető támogatás - Az EUMSZ 108. cikk (3) bekezdése - Bejelentés - Hiány - A támogatás kedvezményezettjével szemben azon időszak tekintetében fennálló kamatfizetési kötelezettség, amelynek során e támogatást jogellenesen nyújtották - A kamatok kiszámítása - Figyelembe veendő összegek)
      (2021/C 35/19)
      Az eljárás nyelve: dán
      
         A kérdést előterjesztő bíróság
      
      Østre Landsret
      
         Az alapeljárás felei
      
      
         Felperes: Viasat Broadcasting UK Ltd
      
         Alperesek: TV2/Danmark A/S, Dán Királyság
      
         Rendelkező rész
      
      
                  1)
               
               
                  Az EUMSZ 108. cikk (3) bekezdését úgy kell értelmezni, hogy a nemzeti bíróságokat terhelő azon kötelezettség, hogy az e rendelkezés megsértésével végrehajtott állami támogatás kedvezményezettjét azon időszak tekintetében, amelynek során e támogatást jogellenesen nyújtották, kamatfizetésére kötelezzék, akkor is alkalmazandó, ha az Európai Bizottság a végleges határozatában az EUMSZ 106. cikk (2) bekezdése alapján az említett támogatás belső piaccal való összeegyeztethetőségét állapítja meg.
               
            
                  2)
               
               
                  Az EUMSZ 108. cikk (3) bekezdését úgy kell értelmezni, hogy a nemzeti bíróságokat terhelő azon kötelezettséget, hogy az e rendelkezés megsértésével végrehajtott állami támogatás kedvezményezettjét kamatfizetésre kötelezzék azon időszak tekintetében, amelynek során e támogatást jogellenesen nyújtották, azon támogatásokra is alkalmazni kell, amelyeket e kedvezményezett a kapcsolt vállalkozásaira ruházott át, és azokra is, amelyeket egy állam által ellenőrzött vállalkozás folyósított a részére.
               
            
         (1)  HL C 270., 2019.8.12.